Държавен вестник, бр. 75, 2010 г., стр. 7

БРОЙ  75	
Д Ъ Р Ж А В Е Н  В Е С Т Н И К 	
СТР.  7  
(6) Предложението по ал. 5, т. 2 и 3 се 
утвърждава от факултетния, съответно на­
учния съвет. 
Чл. 18. (1) Освен отчитането по реда на 
чл. 17 редовните докторанти отчитат своята 
работа и в края на всяко тримесечие, като 
представят пред ръководителя на приемащото 
структурно звено доклад за изпълнението на 
индивидуалния им учебен план, към който 
се прилагат:
1. отчет за работата, извършена по дисер­
тационния труд или докторския минимум, 
заверен от научния ръководител и потвърден 
с доказателствен материал;
2. отчет за преподавателската работа, 
заверен от ръководителя на приемащото 
структурно звено.
(2) Въз основа на отчетите по ал. 1 ръко­
водителят на приемащото структурно звено 
представя доклад до ректора на висшето 
училище или до ръководителя на научната 
организация за изпълнението на задължител­
ните изисквания по чл. 14, ал. 2 от редовните 
докторанти.
Чл. 19. В правилниците на висшите учи­
лища и научните организации може да се 
определят допълнителни условия и ред за 
приема и обучението на докторанти в тях.
Чл. 20. Докторантите имат право да пре­
късват обучението си и да го продължават при 
условия и по ред, определени с правилниците 
на висшите училища и научните организации.
Чл. 21. (1) Министерството на образовани­
ето, младежта и науката ежегодно обявява и 
провежда конкурси за изпращане на докто­
ранти – български граждани, за обучение в 
докторантура в чужбина при условия, посочени 
в междуправителствените спогодби за обра­
зователен, културен и научен обмен, и при 
определени от него допълнителни изисквания.
(2) За обучение по ал. 1 могат да канди­
датстват лица, зачислени в редовна докторан­
тура в български висши училища или научни 
организации.
(3) Министерството на образованието, 
младежта и науката уведомява съответното 
висше училище или научна организация за 
докторантите, които продължават обучението 
си по реда на ал. 1.
Чл. 22. (1) Висшето училище или научната 
организация предоставя материалната база 
и поема разходите по зачисляване, обучение 
и защита на дисертационните трудове на 
докторантите в редовна и задочна форма 
на обучение, субсидирано от държавата, в 
съответствие с диференцираните нормативи 
за обучение на докторанти, определени от 
Министерския съвет.
(2) Организации, които са заинтересувани 
от резултатите на съответния дисертационен 
труд, могат да предоставят на докторантите 
материална база и средства, необходими за 
подпомагане на разработването му.
Чл. 23. (1) Средствата за финансовото и 
материалното осигуряване на разработваните 
дисертационни трудове се утвърждават ежегод­
но от ректора на висшето училище, съответно 
от ръководителя на научната организация, 
по видове разходи – разходи за издръжка на 
обучението и социално-битови разходи.
(2) Финансирането на експерименталната 
работа за всеки дисертационен труд се из­
вършва по отделни годишни план-сметки, 
утвърдени от ректора на висшето училище, 
съответно от ръководителя на научната ор­
ганизация.
Раздел II
Единни държавни изисквания за придобиване 
на научната степен „доктор“
Чл. 24. Научната степен „доктор“ се при­
съжда на лица, които притежават образова­
телно-квалификационната степен „магистър“, 
след обучение в докторантура и успешна 
защита на дисертационен труд при условията 
и по реда на ЗРАСРБ, на този правилник и на 
съответния правилник на висшето училище 
или на научната организация.
Чл. 25. За да се яви на защита на дисерта­
ционен труд за присъждане на научна степен 
„доктор“, докторантът трябва да е изпълнил 
следните изисквания:
1. да е отчислен с право на защита;
2. да е подготвил дисертационен труд, който 
отразява резултатите от неговите изследвания.
Чл. 26. (1) Докторантът придобива пра­
во на защита на дисертационния труд след 
изпълнение на дейностите по обучението и 
успешно полагане на изпитите, определени в 
индивидуалния учебен план.
(2) Право на защита се придобива с решение 
на факултетния, съответно научния съвет по 
предложение на съвета на първичното звено.
(3) Докторантите, придобили право на за­
щита, се отчисляват със заповед на ректора 
на висшето училище или на ръководителя на 
научната организация.
Чл. 27. Дисертационният труд трябва да 
бъде представен във вид и обем, съответстващи 
на специфичните изисквания на първичното 
звено. Дисертационният труд трябва да съ­
държа: заглавна страница; съдържание, увод; 
изложение; заключение – резюме на получе­
ните резултати с декларация за оригиналност; 
библиография.
Чл. 28. (1) Докторантът представя дисер­
тацията си на научния ръководител, който 
преценява готовността за защита. При поло­
жителна оценка на готовността на докторанта 
за защита на дисертационния труд научният 
ръководител предлага на съвета на първичното 
звено откриване на процедура за предвари­
телно обсъждане.
(2) Процедурата за предварително обсъж­
дане се провежда пред съвета на първичното 
звено.